
ΤΕΥΧΟΣ ΔΕΥΤΕΡΟ 


Αρ 


. Φύλλου 3359 


ΑΠΟΦΑΣΕΙΣ 

Αριθμ. 12875 _ 

Έγκριση Κανονισμού Διδακτορικών Σπουδών 
του Τμήματος Πληροφορικής της Σχολής Θετι¬ 
κών Επιστημών του Αριστοτελείου Πανεπιστη¬ 
μίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114/Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των 
παρ. 5 και 6 εδ. β του ν. 4485/2017 (ΦΕΚ 114/τ.Α7 
4-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α)163204/Ζ1 ΕΞ. ΕΠΕΙΓΘΝ/29-9-2017: «Εφαρμογή των 
διατάξεων του ν. 4485/2017 (Α'/114) για θέματα μεταπτυ¬ 
χιακών σπουδών και εκπόνησης διδακτορικών διατρι¬ 
βών - λοιπά θέματα και β) 22879/Ζ1/9-2-2018: «Εφαρ¬ 
μογή των διατάξεων του ν. 4485/2017 (Α'/114). 

4. Την απόφαση της συνέλευσης του Τμήματος Πλη- 
ροφορικήςτης Σχολής Θετικών Επιστημών του Αριστο- 
τε-λείου Πανεπιστημίου Θεσσαλονίκης (συνεδρίαση με 
αριθμ. 296/13-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Πληροφορικής της Σχολής Θετικών Επι¬ 
στημών του Αριστοτελείου Πανεπιστημίου Θεσσαλονί¬ 
κης, ως εξής: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Πληροφορι¬ 
κής του Αριστοτελείου Πανεπιστημίου Θεσσαλονίκης 
(Α.Π.Θ.) αποσκοπούν στην προαγωγή της γνώσης και 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος. 


Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό Διδακτορικών Σπουδών 
αποτυπώνονται η δομή και οι κανόνες λειτουργίας του 
Προγράμματος Διδακτορικών Σπουδών του Τμήματος 
Πληροφορικήςτου Α.Π.Θ., όπως αυτός καταρτίστηκε με 
απόφαση της συνέλευσης του τμήματος (συνεδρίαση με 
αριθμό 296/13-12-2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήματος 
Πληροφορικής οργανώνεται και λειτουργεί σύμφωνα με 
τις διατάξεις του ν. 4485/2017 και των εν ισχύ σχετικών 
διατάξεων και αποφάσεων. 

Άρθρο 3 

Αρμόδια όργανα 

Αρμόδια όργανα για την οργάνωση των Διδακτορικών 
Σπουδών είναι: 

• η Σύγκλητος του Α.Π.Θ. 

• η Συνέλευση του Τμήματος (Σ.Τ.) 

■ η Συντονιστική Επιτροπή Διδακτορικών Σπουδών 
[Σ.Ε.Δ.Σ.]) 

■ ο Διευθυντής Διδακτορικών Σπουδών (εφεξής Δι¬ 
ευθυντής) 

• η εξαμελής Επιστημονική Συμβουλευτική Επιτροπή 
(Ε.Σ.Ε.). 

Η Σύγκλητος του ιδρύματος είναι το αρμόδιο όργανο 
για τα θέματα ακαδημαϊκού, διοικητικού και οργανωτι¬ 
κού χαρακτήρα των Διδακτορικών Σπουδών. Ασκεί όσες 
αρμοδιότητες δεν ανατίθενται από το νόμο ειδικώς σε 
άλλα όργανα. 

Η Σ.Τ. συγκροτεί Επιτροπές Επιλογής, Τριμελείς Συμ¬ 
βουλευτικές Επιτροπές και Επταμελείς Εξεταστικές Επι¬ 
τροπές των υποψήφιων διδακτόρων (Υ.Δ.) και ασκεί κάθε 
άλλη αρμοδιότητα που προβλέπεται από τις διατάξεις 
του Κεφαλαίου ΣΤ'του ν. 4485/2017, όπως εξειδικεύονται 
στον παρόντα Κανονισμό. Η Σ.Τ. επιλαμβάνεται για κάθε 
άλλο θέμα για το οποίο δεν υπάρχει ρητή μνεία στον 
παρόντα κανονισμό. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3359/10.08.2018 


Η Σ.Ε.Δ.Σ. με διετή θητεία είναι αρμόδια για την πα¬ 
ρακολούθηση και το συντονισμό της λειτουργίας των 
Διδακτορικών Σπουδών, όπως εξειδικεύεται στην παρ. 
6 του παρόντος άρθρου. 

Ο Διευθυντής εισηγείται στα αρμόδια όργανα του τμή¬ 
ματος για κάθε θέμα που αφορά στην αποτελεσματική 
λειτουργία των Διδακτορικών Σπουδών. 

Η Σ.Ε.Δ.Σ. δια του Διευθυντή μελετά τις εισηγήσεις 
των Τριμελών Συμβουλευτικών Επιτροπών ως προς την 
πρόοδο στην εκπόνηση των Διδακτορικών Διατριβών 
κατ' έτος, τις ετήσιες εκθέσεις Υ.Δ., τις εισηγήσεις των 
Τριμελών Συμβουλευτικών Επιτροπών για τους οριστι¬ 
κούς τίτλους των Διδακτορικών Διατριβών, τις εισηγητι¬ 
κές εκθέσεις των Τριμελών Συμβουλευτικών Επιτροπών 
για την έναρξη συγγραφής της Διδακτορικής Διατριβής, 
επιβεβαιώνει την ικανοποίηση των προϋποθέσεων που 
θέτει ο παρών Εσωτερικός Κανονισμός και εισηγείται 
σχετικώς στη Σ.Τ. Εκτελεί θέματα, για τα οποία της έχει 
εκχωρηθεί εκάστοτε αρμοδιότητα από τη Σ.Τ. 

Η Ε.Σ.Ε. είναι αρμόδια για την εξωτερική ακαδημαϊκή 
αξιολόγηση των Διδακτορικών Σπουδών (άρθ. 44, παρ. 3 
του ν. 4485/2017). 

Άρθρο 4 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής έχουν όσοι/όσες πληρούν τις εξής προ¬ 
ϋποθέσεις: 

1. Είναι πτυχιούχοι Ανώτατων Εκπαιδευτικών Ιδρυ¬ 
μάτων (Α.Ε.Ι.), δηλαδή Πανεπιστημίων ή Τεχνολογικών 
Εκπαιδευτικών Ιδρυμάτων (Τ.Ε.Ι), της ημεδαπής ή ανα¬ 
γνωρισμένων ως ισότιμων ιδρυμάτων της αλλοδαπής. 

2. Είναι κάτοχοι Διπλώματος Μεταπτυχιακών Σπου¬ 
δών Α.Ε.Ι. της ημεδαπής ή αναγνωρισμένου ως ισότιμου 
ιδρύματος της αλλοδαπής ή είναι κάτοχοι ενιαίου και 
αδιάσπαστου τίτλου σπουδών μεταπτυχιακού επιπέδου 
κατά το άρθ. 46 του ν. 4485/2017. 

3. Το βασικό πτυχίο είτε το Δίπλωμα Μεταπτυχιακών 
Σπουδών να έχει απονεμηθεί από τμήματα με γνωστικά 
αντικείμενα συναφή αυτών του Τμήματος Πληροφορι¬ 
κής. 

4.0 βαθμός πτυχίου να είναι τουλάχιστον ίσος (ή ισο¬ 
δύναμος αν ισχύει άλλη κλίμακα βαθμολόγησης) προς 
έξι και μισό (6.5) στην κλίμακα 0-10 και ο βαθμός του 
Διπλώματος Μεταπτυχιακών Σπουδών να είναι τουλά¬ 
χιστον ίσος (ή ισοδύναμος αν ισχύει άλλη κλίμακα βαθ¬ 
μολόγησης) προς οκτώ (8) στην κλίμακα 0-10. 

5. Οι εξής δύο περιπτώσεις ενδιαφερομένων: 

ί) Πτυχιούχοι άλλων τμημάτων, κάτοχοι Διπλώματος 
Μεταπτυχιακών Σπουδών ανεξαρτήτως βαθμών πτυχίου 
και διπλώματος ή 

Μ) Πτυχιούχοι τμημάτων της παρ. 3 με βαθμό πτυχίου 
είτε βαθμό Διπλώματος Μεταπτυχιακών Σπουδών μικρό¬ 
τερων εκείνων που ορίζονται στην παρ. 4 του παρόντος 
άρθρου υπόκεινται στις υποχρεώσεις της παρ. 2ϋ, άρθ. 
6 του παρόντος Κανονισμού. 

6. Σε εξαιρετικές περιπτώσεις γίνονται δεκτοί/ές ως 
Υ.Δ. και μη κάτοχοι Διπλώματος Μεταπτυχιακών Σπου¬ 
δών υπό τις εξής προϋποθέσεις: 


ί) το βασικό πτυχίο να έχει απονεμηθεί από Τμήματα 
της παρ. 3 και ο βαθμός πτυχίου να είναι τουλάχιστον 
ίσος προς οκτώ (8) στην κλίμακα 0-10 (ή ισοδύναμος αν 
ισχύει άλλη κλίμακα βαθμολόγησης) είτε 

Μ) ο ενδιαφερόμενος να τυγχάνει μεταπτυχιακός φοι¬ 
τητής των Π.Μ.Σ. δευτέρου κύκλου που οργανώνει το 
Τμήμα ή διατμηματικών Π.Μ.Σ. (Δ.Π.Μ.Σ.) δευτέρου 
κύκλου στα οποία συμμετέχει το τμήμα, να πληροί το 
κριτήριο της παρ. 4 ως προς το βαθμό πτυχίου και να 
επέτυχε μέσο όρο βαθμολογίας στο πρώτο εξάμηνο 
σπουδών τουλάχιστον οκτώ (8) στην κλίμακα 0-10 είτε 

μι) ο ενδιαφερόμενος να έχει δημοσιεύσει τουλάχιστον 
ένα (1) άρθρο σε έγκριτο επιστημονικό περιοδικό με το 
σύστημα κριτών είτε μια (1) ανακοίνωση σε πρακτικά 
ανταγωνιστικών συνεδρίων με το σύστημα κριτών και 
να πληροί τα κριτήρια των παρ. 3 και 4. 

Για τους κατ' εξαίρεση δεκτούς Υ.Δ. εφαρμόζονται επι- 
προσθέτως οι ρυθμίσειςτης παρ. 2ϋ, άρθ. 6 του παρόντος 
Κανονισμού. 

7. Για τίτλους σπουδών που χορηγήθηκαν στην αλλο¬ 
δαπή υποβάλλεται βεβαίωση ισοτιμίας από το Διεπιστη¬ 
μονικό Οργανισμό Αναγνώρισης Τίτλων Ακαδημαϊκών 
και Πληροφόρησης (Δ.Ο.Α.Τ.Α.Π). Οι όποιες βεβαιώσεις 
ισοτιμίας και αντιστοιχίας των τίτλων σπουδών της αλ¬ 
λοδαπής πρέπει να προσκομισθούν μέχρι την υποβολή 
της τελικής έκθεσης προόδου του Υ.Δ. 

8. Είναι δυνατή η έναρξη εκπόνησης Διδακτορικής 
Διατριβής από αλλοδαπούς Υ.Δ. σύμφωνα με τις προϋ¬ 
ποθέσεις του παρόντος άρθρου. 

Άρθρο 5 

Χρονική Διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

2. Γιατους/τις Υ.Δ. που γίνονται κατ'εξαίρεση δεκτοί/ 
ές, χωρίς να είναι κάτοχοι Διπλώματος Μεταπτυχιακών 
Σπουδών, το ελάχιστο χρονικό όριο απόκτησης του Δι¬ 
δακτορικού Διπλώματος ανέρχεται στα τέσσερα (4) του¬ 
λάχιστον πλήρη ημερολογιακά έτη από την ημερομηνία 
ορισμού της Τριμελούς Συμβουλευτικής Επιτροπής. 

3. Ο μέγιστος χρόνος εκπόνησης της Διδακτορικής 
Διατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού τηςΤριμελούς Συμβουλευ¬ 
τικής Επιτροπής. Ο χρόνος αυτός δύναται να παραταθεί 
για δύο (2) επιπλέον έτη, μετά από αίτηση του Υ.Δ. και 
τεκμηριωμένη απόφαση της Σ.Τ. 

4. Ο/η Υ.Δ. μπορεί να αιτηθεί αναστολής ενός (1) πλή¬ 
ρους ημερολογιακού έτους με αίτησή του/της, η οποία 
συνοδεύεται με επαρκώς αιτιολογημένη εισήγηση της 
Τριμελούς Συμβουλευτικής Επιτροπής και εγκρίνεται με 
απόφαση της Σ.Τ. Κατά τη διάρκεια της αναστολής αίρε¬ 
ται η ιδιότητά του/της Υ.Δ. και τα εξ αυτής απορρέοντα 
δικαιώματα. Ο χρόνος της αναστολής δεν προσμετρείται 
στο μέγιστο συνολικό χρόνο εκπόνησης της Διδακτορι¬ 
κής Διατριβής. 




Τεύχος Β' 3359/10.08.2018 

Άρθρο 6 

Δικαιώματα / Παροχές και Υποχρεώσεις 
Υποψηφίων Διδακτόρων 

1. Δικαιώματα / Παροχές 

ί) Οι Διδακτορικές Σπουδές προσφέρονται δωρεάν. 

ϋ) Οι Υ.Δ. για πέντε (5) έτη από την ημερομηνία ορισμού 
της Τριμελούς Συμβουλευτικής Επιτροπής, διατηρούν 
πλήρη τα δικαιώματα και τις παροχές που προβλέπονται 
και για τους/τις φοιτητές/τριες του Β' κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.α. Επιπλέον, οι 
Υ.Δ. διατηρούν δικαιώματα πρόσβασης, δανεισμού και 
χρήσης των ηλεκτρονικών υπηρεσιών των πανεπιστη¬ 
μιακών βιβλιοθηκών μέχρι και πέντε (5) έτη μετά την 
απονομή του Διδακτορικού Διπλώματος. 

μι) Οι Υ.Δ. μπορούν να παρακολουθούν δωρεάν μα¬ 
θήματα των Π.Μ.Σ. δευτέρου κύκλου που οργανώνει 
ή Δ.Π.Μ.Σ. δευτέρου κύκλου που συμμετέχει το Τμήμα 
Πληροφορικής, μετά από σχετική εισήγηση της Τριμε¬ 
λούς Συμβουλευτικής Επιτροπής τους. 

2. Υποχρεώσεις 

ί) Ο/Η Υ.Δ. έχει υποχρέωση ανανέωσης της εγγραφής 
του/της κάθε ακαδημαϊκό έτος. 

Μ) Για Υ.Δ. των παρ. 5 και 6, άρθ. 4 του παρόντος Κανο¬ 
νισμού υποχρεωτικώς είτε αν η Τριμελής Συμβουλευτι¬ 
κή Επιτροπή κρίνει ότι διαμορφώνονται καλύτεροι όροι 
εκπόνησης Διδακτορικής Διατριβής από τον/την Υ.Δ., 
με τη γνώμη της Σ.Ε.Δ.Σ., εισηγείται στη Σ.Τ. την ανά¬ 
θεση προπτυχιακών ή μεταπτυχιακών μαθημάτων που 
είναι συναφή με το θέμα της Διδακτορικής Διατριβής 
συνολικού φόρτου μεταξύ δεκαπέντε (15) και εξήντα 
(60) Ευρωπαϊκών πιστωτικών μονάδων (Ε£.Τ.5.).Τα μα¬ 
θήματα επιλέγονται από τα προσφερόμενα στο οικείο 
Πρόγραμμα Προπτυχιακών Σπουδών, είτε στα Π.Μ.Σ. 
που οργανώνει ή στα Δ.Π.Μ.Σ. που συμμετέχει το τμήμα. 
Ο/Η Υ.Δ. πρέπει να εξετασθεί στα μαθήματα που θα χρε¬ 
ωθεί επιτυγχάνοντας βαθμό τουλάχιστον επτά (7) στην 
κλίμακα 0-10 πριν συμπληρωθεί το 2ο έτος της εκπόνη¬ 
σης της Διδακτορικής Διατριβής. Η έκθεση προόδου του 
2ου έτους αναφέρεται λεπτομερώς στις επιδόσεις του/ 
της Υ.Δ. στα ανατεθέντα μαθήματα. 

Άρθρο 7 

Συμμετοχή Υποψηφίων Διδακτόρων 
στην Εκπαιδευτική Διαδικασία 

Με απόφαση της Σ.Τ. (άρθ. 9, παρ. 3, εδ.ε' του 
ν. 3685/2008 που παραμένει σε ισχύ σύμφωνα με το 
άρθ. 88, παρ. α'του ν. 4485/2017) και κοινή απόφαση 
των Υπουργών Παιδείας και Οικονομικών μπορεί να ανα¬ 
τίθεται σε Υ.Δ. η επικουρία μελών Δ.Ε.Π. του τμήματος 
σε προπτυχιακό και μεταπτυχιακό επίπεδο με ωριαία 
αντιμισθία, η οποία επιβαρύνει τον τακτικό προϋπολο¬ 
γισμό του ιδρύματος. 

Σύμφωνα με τις εκάστοτε δυνατότητές του, το τμήμα 
δύναται να χορηγεί ανταμοιβές σε Υ.Δ. για επικουρικό 
διδακτικό έργο που ανατίθεται σε αυτούς με απόφαση 
της Σ.Τ. Οι σχετικές ανταμοιβές ενσωματώνονται στους 
προϋπολογισμούς των Π.Μ.Σ δευτέρου κύκλου που ορ¬ 


γανώνει είτε στα Δ.Π.Μ.Σ. δευτέρου κύκλου όπου συμ¬ 
μετέχει τοΤμήμα. Η θέσπιση ενιαίων κριτηρίων παρακο¬ 
λούθησης του επικουρικού διδακτικού έργου ανατίθεται 
στο Διευθυντή. 

Δράσεις Μβιίθ δΙάοάοννεΙο-ΟυΐΊθ. 
ί) Υ.Δ. που έχει ολοκληρώσει το πρώτο εξάμηνο των 
διδακτορικών του σπουδών, δύναται να ενταχθεί σε κα¬ 
θεστώς πλήρους ερευνητικής απασχόλησης συμβατό με 
τις δράσεις Μβπθ ΕΚΙοάοννεΙο-ΪΙυπθ, με απόφαση της Σ.Τ. 
ύστερα από αίτησή του και σύμφωνη γνώμη τηςΤριμε- 
λούς Συμβουλευτικής Επιτροπής. 

ν) Οι Υ.Δ. πλήρους ερευνητικής απασχόλησης υποβο¬ 
ηθούν στη διεξαγωγή του εκπαιδευτικού-διδακτικού 
έργου του τμήματος και υποχρεούνται να παρευρίσκο- 
νται στους χώρους του τμήματος για χρόνο που προσ¬ 
διορίζεται, σε εβδομαδιαία βάση από την Σ.Τ., ύστερα 
από εισήγηση τηςΤριμελούςΣυμβουλευτικής Επιτροπής. 

Αν κατά την ετήσια αξιολόγηση, το παραχθέν ερευνη¬ 
τικό έργο των Υ.Δ. πλήρους ερευνητικής απασχόλησης 
κριθεί ως ανεπαρκές είναι δυνατή η άρση της σχετικής 
ιδιότητας με απόφαση της Σ.Τ. 

Άρθρο 8 

Διαδικασία Επιλογής Υποψηφίων Διδακτόρων 
Το Τμήμα Πληροφορικής προκηρύσσει θέσεις Υ.Δ., 
οι οποίες δημοσιοποιούνται δια του ημερησίου τύπου 
και αναρτώνται ηλεκτρονικά στο διαδικτυακό τόπο του 
τμήματος. Συγκεκριμένα, τοΤμήμα Πληροφορικής με 
βάση τα άρθ. 38, παρ. 2 και άρθρο 42, παρ. 1, παρ. 2, 
παρ. 3 του ν. 4485/2017 υιοθετεί τους εξής δύο τρόπους 
επιλογής Υ.Δ.: 

1. Σύγχρονη επιλογή Υ.Δ. (άρθ. 38, παρ. 2 του 
ν. 4485/2017). Ο υποψήφιος υποβάλλει στη Γραμματεία 
του Τμήματος Πληροφορικής κατά τη διάρκεια κάθε 
ακαδημαϊκού έτους και ειδικότερα τον Οκτώβριο και 
το Μάιο: 

ί) σχετική αίτηση όπου αναγράφεται ο προτεινόμενος 
προσωρινός τίτλος, η προτεινόμενη γλώσσα εκπόνη¬ 
σης και ο προτεινόμενος επιβλέπων της Διδακτορικής 
Διατριβής, 

ϋ) αναλυτικό βιογραφικό σημείωμα, 
μι) προσχέδιο Διδακτορικής Διατριβής, 
ίν) αντίγραφο του βασικού πτυχίου και πιστοποιητικό 
αναλυτικής βαθμολογίας, 

ν) αντίγραφο Διπλώματος Μεταπτυχιακών Σπουδών 
ή βεβαίωση επιτυχούς εξέτασης και βαθμολογίας όλων 
των μεταπτυχιακών μαθημάτων συμπεριλαμβανόμενης 
και της μεταπτυχιακής διπλωματικής εργασίας και πιστο¬ 
ποιητικό αναλυτικής βαθμολογίας, 
νί) τυχόν ερευνητικές δημοσιεύσεις, 
νϋ) δύο συστατικές επιστολές, και 
νίϋ) πιστοποιητικό γλωσσομάθειας. 

2. Ασύγχρονη επιλογή Υ.Δ. (άρθ. 42 του ν. 4485/2017). 
Μέλη Δ.Ε.Π., που δύνανται να επιβλέψουν Διδακτορικές 
Διατριβές σύμφωνα με το άρθ. 9 του παρόντος Κανονι¬ 
σμού, αιτούνται την προκήρυξη θέσεων σε επιστημονι¬ 
κές περιοχές από τη Σ.Τ. προτείνοντας τριμελή επιτροπή 
από μέλη Δ.Ε.Π. για να εξετάσει τις σχετικές αιτήσεις στην 
οποία συμμετέχει αυτοδικαίως. Η Σ.Τ. αποφασίζει σχε- 

τικώς και εισηγείται στο Α.Π.Θ. την προκήρυξη θέσεων 
Υ.Δ., υποτρόφων ή όχι, με αναφορά στην επιστημονική 
περιοχή και τον επιβλέποντα προσκαλώντας τους ενδια¬ 
φερομένους που πληρούν τις προϋποθέσεις του άρθ. 4 
του παρόντος Κανονισμού να υποβάλουν αιτήσεις εντός 
τακτής προθεσμίας. Το περιεχόμενο των αιτήσεων και 
τα συνυποβαλλόμενα δικαιολογητικά είναι τα ίδια με 
εκείνα της παρ. 1 του παρόντος άρθρου. Αν συντρέχουν 
ιδιαίτερες προϋποθέσεις, όροι, πρόσθετες υποχρεώσεις, 
ρήτρες, παραδοτέα και χρονικά όρια ολοκλήρωσης δια¬ 
τριβών μνημονεύονται ρητώς στις σχετικές προκηρύξεις. 

3. Η Σ.Τ. κατηγοριοποιεί τις αιτήσεις που έχουν υποβλη¬ 
θεί με βάση τη συνάφεια του ερευνητικού αντικειμένου 
και ανά κατηγορία αιτήσεων: 

ί) Ορίζει μια τριμελή επιτροπή επιλογής από μέλη 
Δ.Ε.Π. του Τμήματος για να εξετάσει τις αιτήσεις και τα 
συνυποβαλλόμενα έγγραφα, και στη συνέχεια να καλέσει 
τους υποψηφίους σε συνέντευξη και να υποβάλλει στη 
Σ.Τ. αναλυτικό υπόμνημα με εισήγηση για την επιλογή 
Υ.Δ. Στο υπόμνημα της επιτροπής επιλογής αναγράφο¬ 
νται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και προτείνεται ο 
επιβλέπων εφόσον αυτός/ή δεν έχει προταθεί από τον 
υποψήφιο για τη διαδικασία της παρ. 1 του παρόντος 
άρθρου. Στη διαδικασία της παρ. 2 του παρόντος άρ¬ 
θρου, επιβλέπων είναι αυτοδικαίως το μέλος Δ.Ε.Π, που 
την προκάλεσε. 

ϋ) Εγκρίνει ή απορρίπτει αιτιολογημένα την αίτηση 
του υποψηφίου, αφού λάβει υπόψη τη γνώμη του προ- 
τεινόμενου επιβλέποντος και συνεκτιμήσει το υπόμνημα 
της επιτροπής. 

ίίί) Ορίζει τη γλώσσα συγγραφής της Διδακτορικής 
Διατριβής. 

ίν) Ελέγχει αν συντρέχει υποχρεωτική υπαγωγή του/ 
της Υ.Δ. στις ρυθμίσειςτου αρθ. 6, παρ. 2ϋ του παρόντος 
Κανονισμού. 

Άρθρο 9 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. (καθηγητές, αναπληρωτές καθηγητές και 
επίκουροι καθηγητές) του ΑΠΘ ή άλλου Α.Ε.Ι. ή ερευνη¬ 
τές Α', Β' ή Γ' βαθμίδας από ερευνητικά κέντρα του άρθ. 
13Α του ν. 4310/2014 συμπεριλαμβανομένων των ερευ¬ 
νητικών κέντρωντης Ακαδημίας Αθηνών καιτου Ιδρύμα¬ 
τος Ιατροβιολογικών Ερευνών της Ακαδημίας Αθηνών. 
Το ανώτατο όριο επίβλεψης Διδακτορικών Διατριβών 
ανά μέλος ΔΕΠ είναι οκτώ (8). Οι περιπτώσεις συνεπί- 
βλεψης Διδακτορικών Διατριβών δεν προσμετρούνται 
στο σύνολο. 

2. Η Σ.Τ. αναθέτει στον/στην προτεινόμενο/η επι- 
βλέποντα/ουσα, σύμφωνα με το άρθ. 38, παρ. 3 του 
ν. 45485/2017, την επίβλεψη της Διδακτορικής Διατριβής 
και ορίζει Τριμελή Συμβουλευτική Επιτροπή, με αρμοδι¬ 
ότητα να πλαισιώνει και να υποστηρίζει την εκπόνηση 
και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
(καθηγητές, αναπληρωτές καθηγητές και επίκουροι κα¬ 


θηγητές) από το ΑΠΘ ή άλλο Α.Ε.Ι. ή καθηγητές αναγνω¬ 
ρισμένων ως ομοταγών ιδρυμάτων της αλλοδαπής, οι 
οποίοι είναι κάτοχοι Διδακτορικού Διπλώματος, ή ερευ¬ 
νητές των βαθμιδών Α', Β' ή Γ' από ερευνητικά κέντρα 
του άρθ. 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό εκπόνηση Διδακτο¬ 
ρική Διατριβή. Ως μέλη της Τριμελούς Συμβουλευτικής 
Επιτροπής είναι δυνατόν να ορίζονται και μέλη Δ.Ε.Π. 
τα οποία είναι σε άδεια. Στην Τριμελή Συμβουλευτική 
Επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του τμήματος. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/ουσας για μεγάλο χρονικό διάστημα, η Σ.Τ. 
εκτιμώντας τις περιστάσεις αναθέτει σε άλλον/η την 
επίβλεψη, σύμφωνα με όσα ορίζονται στις προηγού¬ 
μενες παραγράφους, κατόπιν αίτησής του/της Υ.Δ. και 
σύμφωνης γνώμης του/της νέου/ας προτεινόμενου/ης 
επιβλέποντος/ουσας. Σε διαφορετική περίπτωση, ένα 
από τα άλλα δύο (2) μέλη τηςΤριμελούς Συμβουλευτικής 
Επιτροπής αναλαμβάνουν χρέη επιβλέποντος/ουσας, 
ακόμη και καθ' υπέρβαση του μέγιστου αριθμού Υ.Δ. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Τμήμα Πληροφορικής του ΑΠΘ, όπου ξεκίνησε 
η εκπόνηση της Διδακτορικής Διατριβής. 

6. Αλλαγή τίτλου ή εξειδίκευση τίτλου μπορεί να πραγ¬ 
ματοποιηθεί κατά τη διάρκεια της εκπόνησης μετά από 
τεκμηριωμένη εισήγηση τηςΤριμελούς Συμβουλευτικής 
Επιτροπής και έγκριση της Σ.Τ. Σημαντική αλλαγή του 
θέματος της υπό εκπόνηση Διδακτορικής Διατριβής, η 
οποία συνεπάγεται και ουσιαστική αλλαγή του τίτλου 
της, μπορεί να πραγματοποιηθεί μετά από τεκμηριωμέ¬ 
νη εισήγηση τηςΤριμελούς Συμβουλευτικής Επιτροπής 
και έγκριση της Σ.Τ. το αργότερο τρία (3) εξάμηνα πριν 
την ολοκλήρωσή της. Στην περίπτωση κατά την οποία 
η αλλαγή θέματος οδηγεί σε νέο επιστημονικό πεδίο, 
ακολουθείται η διαδικασία του άρθ. 8 του παρόντος 
Κανονισμού. 

7. Η Γραμματεία του τμήματος οφείλει να αναρτή- 
σει στο διαδικτυακό τόπο, στην ελληνική και αγγλική 
γλώσσα, το όνομα του/της Υ.Δ., τον τίτλο και σύντομη 
περίληψη της Διδακτορικής Διατριβής, το όνομα του/της 
επιβλέποντος/ουσας και των άλλων μελών τηςΤριμελούς 
Συμβουλευτικής Επιτροπής. 

Άρθρο 10 

Εκπόνηση Διδακτορικής Διατριβής 

με Συνεπίβλεψη 

Ι.ΤοΤμήμα Πληροφορικής είναι δυνατό να συνεργά¬ 
ζεται, σύμφωνα με όσα προβλέπονται στο άρθ. 43 του 
ν. 4485/2017, μεΤμήματα ΑΕΙ της ημεδαπής, ερευνητικά 
κέντρα και ινστιτούτα του άρθ. 13Α του ν. 4310/2014, 

συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

2. Το Τμήμα Πληροφορικής είναι δυνατό επίσης να 
συνεργάζεται με αναγνωρισμένα ως ομοταγή Ιδρύμα¬ 
τα ή ερευνητικά κέντρα και ινστιτούτα της αλλοδαπής 
για την εκπόνηση διατριβών με συνεπίβλεψη. Τα σχετι¬ 
κά με τη διαδικασία εκπόνησης, χορήγησης ενιαίου ή 
χωριστού τίτλου κ.α., προβλέπονται στο οικείο Ειδικό 
Πρωτόκολλο Συνεργασίας που καταρτίζεται σύμφωνα με 
όσα ορίζει η απόφαση του Υπουργού Παιδείας, Έρευνας 
και Θρησκευμάτων με αριθμό 41931 /Ζ1 /13-3-2018 (ΦΕΚ 
972/τ.Β'/19-3-2018). 

Άρθρο 11 

Διαδικασία Εκπόνησης 

1. Η Τριμελής Συμβουλευτική Επιτροπή εισηγείται την 
εξειδίκευση των επιπρόσθετων υποχρεώσεων του/της 
Υ.Δ. που απορρέουν από το άρθ. 6, παρ. 2ϋ του παρόντος 
Κανονισμού. 

2. Κάθε Υ.Δ. οφείλει να επιτελεί εύρυθμη και σημαντι¬ 
κή πρόοδο στη διδακτορική του έρευνα με απώτερο 
στόχο την επιτυχή και εμπρόθεσμη ολοκλήρωση της 
διατριβής του. 

3. Ο/Η Υ.Δ. κάθε έτος, και ως τις 15 Οκτωβρίου πα¬ 
ρουσιάζει προφορικά ενώπιον της Τριμελούς Συμβου¬ 
λευτικής Επιτροπής και υποβάλλει εγγράφως αναλυτι¬ 
κό υπόμνημα σχετικά με την πρόοδο της Διδακτορικής 
Διατριβής του. Αντίγραφο του υπομνήματος καθώς και 
η γνώμη της Τριμελούς Συμβουλευτικής Επιτροπής επ' 
αυτού και η εισήγησή της για τη συνέχιση της εκπόνησης 
της Διδακτορικής Διατριβής το εκάστοτε ακαδημαϊκό 
έτος υποβάλλονται στη Σ.Τ. για έγκριση. Η εγκεκριμένη 
από τη Σ.Τ. ετήσια έκθεση προόδου συνιστά ετήσια ανα¬ 
νέωση εγγραφής του Υ.Δ. στο τρίτο κύκλο σπουδών και 
καταχωρείται στον ατομικό φάκελο του Υ.Δ. που τηρείται 
στη Γραμματεία. 

4. Με τη συμπλήρωση των δύο (2) πρώτων ετών της 
εκπόνησης της Διδακτορικής Διατριβής, ο/η Υ.Δ. υποχρε- 
ούται να παρουσιάσει απολογισμό της διετίας και να εκ¬ 
θέσει τη μελλοντική πορεία της εκπόνησης της διατριβής 
του δημοσίως σε ημερίδα που αποφασίζεται από τη Σ.Τ. 
Η παρουσίαση αυτή αποτελεί τη βάση για να συνταχθεί 
η έκθεση προόδου του δεύτερου έτους. Η οργάνωση της 
σχετικής ημερίδας ανατίθεται στο Διευθυντή. 

5. Προαπαιτούμενο για τη συγγραφή της Διδακτορικής 
Διατριβής από τον/την Υ.Δ. είναι δημοσιευμένο πρωτό¬ 
τυπο ερευνητικό έργο του Υ.Δ., το οποίο θα πρέπει να 
περιλαμβάνει τουλάχιστον δύο (2) πρωτότυπες ερευνη¬ 
τικές εργασίες σε καταξιωμένα διεθνή επιστημονικά πε¬ 
ριοδικά με σύστημα κριτών. Η Τ ριμελής Συμβουλευτική 
Επιτροπή εισηγείται τον οριστικό τίτλο της Διδακτορικής 
Διατριβής στη Σ.Τ. προς έγκριση και καλεί τον/την Υ.Δ. 
να συγγράφει τη Διδακτορική Διατριβή. 


6. Εφόσον η Διδακτορική Διατριβή συνταχθεί στην αγ¬ 
γλική γλώσσα, συμπεριλαμβάνεται στη διατριβή εκτενής 
περίληψη στην ελληνική, η οποία περιγράφει τη μεθοδο¬ 
λογία και τα κύρια αποτελέσματα της διατριβής. 

7. Λογοκλοπή θεωρείται η αντιγραφή εργασίας άλ- 
λου/ης, καθώς και η χρησιμοποίηση εργασίας άλλου/ης 
δημοσιευμένης ή μη- χωρίς τη δέουσα αναφορά. Κατα¬ 
θέτοντας οποιαδήποτε Διδακτορική Διατριβή ο/η Υ.Δ. 
υποχρεούται να αναφέρει αν χρησιμοποίησε μερικώς ή 
πλήρως το έργο ή τις απόψεις άλλων. Η λογοκλοπή είναι 
σοβαρό ακαδημαϊκό παράπτωμα, που στοιχειοθετεί ικα¬ 
νό λόγο ώστε η Σ.Τ. να αποφασίσει τη διαγραφή του Υ.Δ. 

Άρθρο 12 

Αξιολόγηση Διδακτορικής Διατριβής 

1. Μετά την ολοκλήρωση της συγγραφής της Διδακτο¬ 
ρικής Διατριβής, ο/η Υ.Δ. υποβάλλει αίτηση στην Τριμε¬ 
λή Συμβουλευτική Επιτροπή, δια της Γραμματείας, για 
δημόσια υποστήριξη της Διδακτορικής Διατριβής και 
αξιολόγησή της. 

2. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτησης 
για δημόσια υποστήριξη και αξιολόγηση της Διδακτορι¬ 
κής Διατριβής. Εφόσον η αίτηση εγκριθεί, συντάσσεται 
αναλυτική Εισηγητική Έκθεση. Στην Εισηγητική Έκθεση 
τεκμηριώνεται η περάτωση της Διδακτορικής Διατρι¬ 
βής και προτείνεται ο ορισμός Επταμελούς Εξεταστικής 
Επιτροπής για την κρίση της διατριβής. Εάν η Τ ριμελής 
Συμβουλευτική Επιτροπή δεν εγκρίνει την αίτηση του/ 
της Υ.Δ., του/της δίνει αναλυτικά επιστημονικές παρα¬ 
τηρήσεις - βελτιώσεις καθώς και χρονοδιάγραμμα υλο¬ 
ποίησής τους. 

3. Η Σ.Τ., μετά την κατάθεση θετικής Εισηγητικής Έκ- 
θεσηςτηςΤριμελούςΣυμβουλευτικής Επιτροπής, ορίζει 
Επταμελή Εξεταστική Επιτροπή για την αξιολόγηση της 
Διδακτορικής Διατριβής του/της Υ.Δ. με πρόταση της 
Τριμελούς Συμβουλευτικής Επιτροπής. Στην Επταμε¬ 
λή Εξεταστική Επιτροπή μετέχουν τα μέλη της Τριμε¬ 
λούς Συμβουλευτικής Επιτροπής και τέσσερα επιπλέον 
μέλη που πληρούν τα κριτήρια του άρθ. 39 παρ. 2 του 
ν. 4485/2017 και έχουν την ίδια ή συναφή ειδικότητα με 
τον επιστημονικό πεδίο της Διδακτορικής Διατριβής. 
Οποιαδήποτε αφυπηρετήσαντα μέλη τηςΤριμελούς Συμ¬ 
βουλευτικής Επιτροπής αντικαθίστανται από ισάριθμα 
μέλη που πληρούν τα κριτήρια του άρθ. 39, παρ. 2 του 
ν. 4485/2017. Μέλη ΔΕΠ τα οποία βρίσκονται σε άδεια, 
δύνανται να συμμετέχουν ως μέλη της Επταμελούς Εξε¬ 
ταστικής Επιτροπής. 

4. Η ημερομηνία, η ώρα και ο τόπος δημόσιας υπο¬ 
στήριξης της διατριβής ορίζεται από την Επταμελή 
Εξεταστική Επιτροπή και ανακοινώνεται στα μέλη του 
τμήματος και στο διαδικτυακό τόπο του τμήματος. Η 
διαδικασία της δημόσιας υποστήριξης προϋποθέτει τη 
φυσική παρουσία τουλάχιστον τεσσάρων (4) μελών της 
Επταμελούς Εξεταστικής Επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. Τα 
αφυπηρετήσαντα μέλη δικαιούνται να παρευρεθούν στη 
διαδικασία δημόσιας υποστήριξης και αξιολόγησης με 
δικαίωμα λόγου, χωρίς όμως δικαίωμα ψήφου. 

5. Η Διδακτορική Διατριβή υποστηρίζεται από τον/την 
Υ.Δ. δημόσια σε εύλογο χρονικό διάστημα ενώπιον της 
Επταμελούς Εξεταστικής Επιτροπής. Ο/Η Υ.Δ. απαντά 
στις ερωτήσεις των μελών της Επταμελούς Εξεταστικής 
Επιτροπής και υποστηρίζει δημόσια την πρωτοτυπία 
των αποτελεσμάτων της διδακτορικής έρευνας. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

6. Στη συνέχεια ο/η Υ.Δ. αποχωρεί και η Επταμελής 
Εξεταστική Επιτροπή συσκέπτεται χωρίς την παρουσία 
τρίτων και κρίνει τη διατριβή ως προς την ποιότητα, την 
πληρότητα, την πρωτότυπη προσέγγισή της και τη συμ¬ 
βολή της στην επιστήμη και με βάση αυτά τα κριτήρια 
διατυπώνει την τελική της κρίση και τη βαθμολογεί. 

7. Η έγκριση και βαθμολόγηση βεβαιώνεται με σχετικό 
πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το πρακτικό περιλαμβάνει εισήγηση 
από τον επιβλέποντα και ενσωματώνει όποιες διορθώ¬ 
σεις, παρατηρήσεις, προσθήκες, ή αλλαγέςπροτάθηκαν 
από τα μέλη της Επταμελούς Εξεταστικής Επιτροπής.Το 
πρακτικό υπογράφεται από όλα τα συμμετέχοντα στη 
διαδικασία της αξιολόγησης της διατριβής μέλη της 
Επταμελούς Εξεταστικής Επιτροπής και διαβιβάζεται 
δια της Γραμματείας στη Σ.Τ. 

8. Η εγκριθείσα Διδακτορική Διατριβή αξιολογείται με 
την εξής κλίμακα: 

- Άριστα με διάκριση 

- Άριστα 

- Αίαν Καλώς 

- Καλώς. 

Η βαθμολογία αποφασίζεται με απόλυτη πλειοψηφία 
των παρόντων μελών εκτός από την απονομή βαθμού 
«Άριστα με διάκριση», που απαιτεί ομόφωνη απόφαση 
των μελών της Επταμελούς Εξεταστικής Επιτροπής και 
γραπτή αιτιολογημένη εισήγηση 2 μελών της Επταμε¬ 
λούς Εξεταστικής Επιτροπής (μελών Δ.Ε.Π. ή ερευνητών 
καθηγητών διεθνώς αναγνωρισμένων που δεν ανήκουν 
στο Α.Π.Θ. και δεν συνέγραψαν εργασίες με τον/την Υ.Δ.), 
εκτός του επιβλέποντα, που πρέπει να κατατεθεί πριν 
τη δημόσια υποστήριξή της. Ο βαθμός «Άριστα με δι¬ 
άκριση» απονέμεται σε όλως εξαιρετικές περιπτώσεις 
για Διδακτορική Διατριβή εξαιρετικά πρωτότυπη και με 
αναμενόμενη μεγάλη απήχηση στην επιστήμη. Συνυ- 
πολογιζόμενα κριτήρια για την απονομή της διάκρισης 
είναι: δημοσιευμένο πρωτότυπο έργο του υποψηφίου σε 
διεθνή επιστημονικά περιοδικά υψηλής στάθμης είτε σε 
επιστημονικά συνέδρια υψηλού κύρους, υψηλό ποσοστό 
προσωπικής συμβολής του υποψήφιου στο δημοσιευ¬ 
μένο του έργο σε σχέση με τους συν-συγγραφείς του 
και γενικά πολύ σημαντική υπέρβαση των επιδόσεων 
του υποψήφιου σε σχέση με την πλειονότητα των ανα- 
γορευθέντων διδακτόρων του τμήματος. 

9. Σε περίπτωση μη έγκρισης της Διδακτορικής Δια¬ 
τριβής, στο σχετικό πρακτικό παρατίθενται οι αιτιολο¬ 
γημένες γνώμες των μελών της Επταμελούς Εξεταστικής 
Επιτροπής και η απόφαση είναι τελεσίδικη. 


10. Με μέριμνα του επιβλέποντος, ο/η Υ.Δ. προβαί¬ 
νει σε όλες τις αναγκαίες διορθώσεις, προσθήκες ή αλ¬ 
λαγές που προτάθηκαν από την Επταμελή Εξεταστική 
Επιτροπή πριν την οριστική κατάθεση της εγκριθείσας 
Διδακτορικής Διατριβής. Στις πρώτες σελίδες της Διδα¬ 
κτορικής Διατριβής πρέπει να αναφέρονται: (α) ο τίτλος 
στην ελληνική και αγγλική, (β) το ίδρυμα, η σχολή και το 
Τμήμα όπου εκπονήθηκε η διατριβή, (γ) τα ονόματα των 
μελών τηςΤριμελούς Συμβουλευτικής Επιτροπής με την 
ιδιότητά τους (επιβλέπων, συνεπιβλέπων, μέλος), και (δ) 
τα ονόματα των υπολοίπων μελών της Επταμελούς Εξε¬ 
ταστικής Επιτροπής με μνεία στη βαθμίδα και το ίδρυμα 
στο οποίο υπηρετούν. 

11. Ο/Η Υ.Δ. υποβάλλει στη Γραμματεία του τμήματος 
δύο αντίτυπα της Διδακτορικής Διατριβής καταθέτοντας 
και τα απαιτούμενα στοιχεία από το Εθνικό Κέντρο Τεκ¬ 
μηρίωσης και από το Α.Π.Θ. Τουλάχιστον ένα αντίτυπο 
κατατίθεται στην κεντρική βιβλιοθήκη του Α.Π.Θ. 

Άρθρο 13 

Αναγόρευση και Καθομολόγηση Διδακτόρων 

1. Η Σ.Τ. αναγορεύει και καθομολογεί τον/την Υ.Δ. σε 
διδάκτορα του Τμήματος σε δημόσια συνεδρίασής της 
παρουσία του/της Υ.Δ. Ο Πρόεδρος του τμήματος θέτει 
υπόψη του σώματος το πρακτικό, που πιστοποιεί την 
επιτυχή ολοκλήρωση της διαδικασίας προφορικής υπο¬ 
στήριξης και αξιολόγησης της Διδακτορικής Διατριβής 
και ακολουθεί η αναγόρευση και καθομολόγηση του/της 
υποψηφίου/ας σε Διδάκτορα του τμήματος. Στη συνε¬ 
δρίαση παρίσταται ο/η Πρύτανης/νις ή ο/η Αντιπρύτα- 
νης/νις, ενώ μπορεί να παρίσταται και ο/η Κοσμήτορας. 
Η τελετή αναγόρευσης και καθομολόγησης διδάκτορος, 
καθώς και ο τύπος του Διδακτορικού Διπλώματος ακο¬ 
λουθεί τα Πρότυπα σχετικών Αποφάσεων της Συγκλήτου 
του Α.Π.Θ 1 . και διενεργείται τρεις (3) φορές ανά ακαδη¬ 
μαϊκό έτος. Α.Π.Θ. 

2. Ο/Η Υ.Δ., πριν από την αναγόρευση και καθομολό¬ 
γησή του/της από τη Σ.Τ., μπορεί να αιτηθεί χορήγηση 
Βεβαίωσης Επιτυχούς Αποπεράτωσης. 

3. Στον/Στην διδάκτορα χορηγείται Αντίγραφο Διδα¬ 
κτορικού Διπλώματος. Το Διδακτορικό Δίπλωμα (μεμ¬ 
βράνη), υπογράφεται από τον/την Πρύτανη/νι, τον/την 
Πρόεδρο και τον/την Προϊστάμενο/η Γραμματείας του 
τμήματος και φέρει τη σφραγίδα του Α.Π.Θ. 

Άρθρο 14 

Λόγοι Διαγραφής 

Η Συνέλευση τουΤμήματος Πληροφορικής, μετά από 
εισήγηση τηςΤριμελούς Συμβουλευτικής Επιτροπής, 
μπορεί να αποφασίσει τη διαγραφή Υ.Δ. Στην απόφαση 
τεκμηριώνονται οι λόγοι διαγραφής. Ενδεικτικοί λόγοι 
διαγραφής Υ.Δ είναι οι εξής: 

• Λογοκλοπή, 

• μη κατάθεση εμπροθέσμως μιας ετήσιας έκθεσης, 

• ανεπαρκής πρόοδος που τεκμηριώνεται με 2 αρνη¬ 
τικές εκθέσεις προόδου, 

1 Απόφαση της Συγκλήτου (συνεδρίαση με αριθμό 913/23-7-2015, 
έγγραφο με αριθμό 5288/4-11 -2 015) με θέμα: «Εξορθολογισμός της 
Γραμματειακής Υποστήριξης των Σχολών καιΤμημάτωντου ΑΠΘ. 

• αποτυχία σε οποιοδήποτε από τα μαθήματα που του/ 
της ανατέθηκαν κατ'επιταγή του άρθ. 6, παρ. 2ϋ του πα¬ 
ρόντος Κανονισμού. 

Ο/Η Υ.Δ. διαγράφεται αυτοδίκαια μετά από αίτησή 
του/της. 

Άρθρο 15 

Μεταβατικές διατάξεις 

Ολοι/ες οι Υ.Δ. του Τμήματος μετά την έγκριση και δη¬ 
μοσίευση του παρόντος κανονισμού εντάσσονται στις 
διατάξεις του καθώς και τις διατάξεις του ν. 4485/2017. 


Οσοι/ες Υ.Δ. του τμήματος έχουν υπερβεί την ανώτα¬ 
τη διάρκεια εκπόνησης Διδακτορικής Διατριβής, υπο- 
χρεούνται στην ολοκλήρωσή της εντός διετίας από την 
έγκριση του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Ιουλίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 




42196 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3359/10.08.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























